
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53
www.zlatograd.bg;  e-mail:  ObA-zlatograd@zlatograd.bg

Изх. № 61-00-412/14.10.2025 г.
ДО 

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Промяна на мястото на предоставяне на социална услуга „Център за обществена подкрепа“ в град Златоград
УВАЖАЕМА ГОСПОЖО КРЪСТЕВА,

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
            Във връзка с установено несъответствие на административен адрес на социалната услуга „Център за обществена подкрепа“ в гр. Златоград, в регистрите на Агенция за социално подпомагане, са предприети действия по уеднаквяване на административния адрес на услугата.
            Социалната услуга „Център за обществена подкрепа“ в гр. Златоград е създадена с Решение № Д 423 от 30.07.2009 г. на Общински съвет Златоград, като делегирана от държавата дейност, считано от 01.01.2010 г., с адрес на предоставяне гр. Златоград, ул. „Славей“ №7. Съгласно Удостоверение № 342 от 16.09.2025 г., издадено от Дирекция „Устройство на територията“ при Общинска администрация Златоград, административния адрес на сградата, в която се предоставя социалната услуга - с идентификационен номер 31111.35.744.1.2 по Кадастрална карта на град Златоград е: Област Смолян, Община Златоград, град Златоград, ул. „Славей“ №1.
            Във връзка с гореизложеното е предприета процедура за промяна и уеднаквяване на административния адрес на социалната услуга. На основание чл. 86, ал. 1 от Правилника за прилагане на Закона за социалните услуги е изпратено писмо с Изх. № 12-00-253/24.09.2025 г. до Изпълнителния директор на Агенцията за социално подпомагане със Заявление за иницииране на производство по издаване на заповед за предварително одобрение на промяна на мястото на предоставяне на социалната услуга „Център за обществена подкрепа“ – държавно делегирана дейност, от адрес гр. Златоград, ул. „Славей“ №7 на адрес: гр. Златоград, ул. „Славей“ №1. 
 В отговор, в Общинска администрация Златоград е постъпило писмо с Вх. № 12-00-271/09.10.2025 г., с приложена Заповед № РД01-1735/08.10.2025 г. на изпълнителния директор на Агенцията за социално подпомагане, за предварително одобрение на промяна на мястото на предоставяне на социалната услуга „Център за обществена подкрепа“ гр. Златоград, на адрес: гр. Златоград,  ул. „Славей“ №1, считано от датата на издаване на заповедта.
             Във връзка с гореизложеното, предлагам следния проект за           
Р Е Ш Е Н И Е:
На основание чл. 21, ал. 1, т. 8 и т. 23 и ал. 2 от Закона за местно самоуправление и местна администрация и във връзка с чл. 25, ал. 1  и ал. 2, т. 4 от Закона за социалните услуги и чл. 87, ал. 1 от Правилника за прилагане на Закона за социалните услуги, и Заповед № РД01-1735/08.10.2025 г. на изпълнителния директор на Агенцията за социално подпомагане, Общински съвет Златоград

                                                             Р Е Ш И: 
1. Дава съгласие за промяна на мястото на предоставяне на социалната услуга „Център за обществена подкрепа“ гр. Златоград, считано от 08.10.2025 г.
от адрес: гр. Златоград, ул. „Славей“ №7,
на адрес: гр. Златоград, ул. „Славей“ №1.
2. Възлага на кмета на Община Златоград след влизане в сила на настоящото решение, да го изпрати на Агенцията за социално подпомагане и Агенцията за качеството на социалните услуги. 
           Приложения:
1. Заповед № РД01-1735/08.10.2025 г. за даване на предварително одобрение за промяна на мястото на предоставяне на социалната услуга;
2. Удостоверение № 342 от 16.09.2025 г.
С уважение,

МИРОСЛАВ ЯНЧЕВ

Кмет на Община Златоград

Изготвил:

Елица Мангарудова 

Мл. експерт СДП
Съгласували:

Ирина Иванова 

Директор на дирекция  ИР, ОП, СД и ВО
Диана Димитрова 
Юрисконсулт, ПИ и ЛЗЛД
Елмира Угорлиева – Пехливанова 

Зам. – кмет на Община Златоград




                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

